|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **NACRT**  **Zaključak**  **o proglašenju sajamskih dana na području Grada Poreča-Parenzo** | |
| **Grad Poreč-Parenzo**  **Upravni odjel za gospodarstvo i EU fondove** | |
| **Početak savjetovanja: 10. 4. 2024.** | **Završetak savjetovanja: 10. 5. 2024.** |

**RAZLOG DONOŠENJA**

|  |
| --- |
| Odredbom članka 57. Zakona o trgovini (NN 87/08, 96/08, 116/08, 76/09, 114/11, 68/13, 30/14, 32/19, 98/19, 32/20 i 33/23) koji je na snazi od 1.7.2023. godine, propisano je da radno vrijeme prodajnih objekata određuje trgovac u razdobljima od ponedjeljka do subote u ukupnom trajanju do 90 sati tjedno, a koje trgovac samostalno raspoređuje. Nadalje, Zakon propisuje zabranu rada nedjeljom i u dane blagdana, uz mogućnost da trgovci samostalno odrede 16 radnih nedjelja u godini, dok je stavkom 6. utvrđeno da se gore navedeno ne primjenjuje na, između ostalih, prigodnu prodaju na sajmovima i javnim manifestacijama. Zakon definira prigodnu prodaju kao prodaju organiziranu u sklopu održavanja sajmova, priredaba i izložbi odnosno kao trgovinu na malo izvan prodavaonica i može se obavljati samo na mjestima koja svojom odlukom odredi predstavničko tijelo grada ili općine.  Cilj donošenja Zaključka je proglašenje sajamskih dana na području Grada Poreča-Parenzo tijekom kojih će biti moguća prigodna prodaja suvenira, rukotvorina, autohtonih istarskih te vlastitih poljoprivrednih proizvoda s ciljem širenja ponude i promidžbeno-turističkih aktivnosti.  Sadržaj Zaključka te podrobnije razloge donošenja sadrži **NACRT ZAKLJUČKA S OBRAZLOŽENJEM**. |

Pozivaju se zainteresirani da, najkasnije do 10. 5. 2024. godine, dostave svoje komentare na Nacrt Zaključka o proglašenju sajamskih dana na području Grada Poreča-Parenzo - putem **OBRASCA** za savjetovanje na adresu elektroničke pošte: gospodarstvo@porec.hr.

Nakon provedenog savjetovanja s javnošću, izradit će se izvješće, koje će se dostaviti Gradonačelniku Grada Poreča-Parenzo uz prijedlog Zaključka i objaviti na gradskim internetskim stranicama.